טמבטוצ'ן

טמבטוצ'ן (שם מדעי: Thambetochen) הוא סוג של ברווז נכחד מהקבוצה מואה נאלו, אשר חיו באיי הוואי והיו חסרי יכולת תעופה. בסוג זה נכללו שני מינים שנחשבו בינוניים בקבוצה, אך עדיין היו גדולים מהברווזים החיים בימינו. תת-מאובנים של המין טמבטוצ'ן צ'אוליודוס התגלו באיים מאווי ומולוקאי. ממצאי המין טמבטוצ'ן קסניון התגלו באי אואהו.

ברווזים אלה היו גדולים, בעלי מבנה רגליים חזקות אך בעלי כנפיים פשוטות שלא התאימו לתעופה. הם היו בעלי מקורים גדולים ומשוננים והם מילאו את הגומחה של אוכלי הצמחים הגדולים של הוואי, הריקה יחסית מיונקים.

הם נכחדו לחלוטין עם בוא הפולינזים לאיים, אשר הרגו אותם, הבריחו אותם מבתי גידולם והפיצו טורפים כמו חולדות וחיות בית אחרות ששדדו את ביציהם ואפרוחיהם.

מינים
טמבטוצ'ן צ'אוליודוס (Thambetochen chauliodous)
טמבטוצ'ן קסניון (Thambetochen xanion)

קישורים חיצוניים

בעלי חיים שתוארו ב-1976
טקסונים שתוארו בידי אלכסנדר ווטמור
ברווזים מצויים
עופות חסרי יכולת תעופה
מאובני טקסונים שתוארו ב-1976
אווזאים נכחדים